Hvorfor+søger+vi+nye+lokaler?

**Kære fødevarefæller på Amager**

**I onsdags var der, som I nok ved, afdelingsmøde. Her drøftede vi vores lokalesituation, der ser ud som følger:**
 * I arbejdsgrupperne har vi længe talt om, at selvom Prags Boulevard er et super dejligt sted med et fantastisk miljø, så er vores lokale meget lille, og efterhånden som vi vokser, bliver det svært for både os og grøntsagerne at være i lokalet. Vi kunne også godt tænke os et sted, hvor der var plads til at folk kunne blive hængende lidt og hygge og måske også til at lave nogle smagsprøver. Som det er nu, er der ikke plads til det. Der er heller ingen strøm eller vand i butikken, hvilket bliver et problem her i den mørke, kolde tid, som vi går i møde.
 * For en uge siden modtog vi en mail fra PBs bestyrelse om, at de er økonomisk presset og vil bede alle PB'ere, som hidtil ikke har betalt husleje om at gøre det. Vi vil hjertens gerne bidrage til fællesskabt, men har ikke mulighed for at betale husleje fast hver måned. Og da vi i forvejen har overvejet at lede efter et andet sted på grund af (manglende) faciliteterne på PB, gjorde denne mail, at vi besluttede endeligt at begynde og lede efter et nyt lokale.
 * Vi kan være på Prags Boulevard frem til den 31. oktober.
 * Vi kan stadig være på Backersvej, men der er ikke plads til opbevaring af vægte, poser, restgrøntsager og emballage til 300 medlemmer resten af ugens dage. Derudover gav mange medlemmer på sidste års afdelingsmøde udtryk for, at de ønskede et lokale, som ligger tættere på Amagerbro.


 * Så derfor leder vi efter et andet lokale!**

Vi er jo efterhånden erfarne lokalejægere, og vi kan også tage udgangspunkt i lokalesiden fra sid ﻿ ste jagt, her når vi skal til at lede. På siden nedenfor kan man se, hvilke steder vi allerede har talt med, man kan finde et dokument om os, som er godt at have med ud til eventuelle samarbejdspartnere, og sidst men ikke mindst kan man skrive forslag til mulige lokaler på. I opfordres til selv at opsøge de steder, som I skriver på og derefter melde tilbage med en status på siden.

**Vesterbro er på en skole og er rigtig glade for det. Det ville også være oplagt for os at undersøge muligheden for at være på en skole, så hvis nogen af jer kender nogen på Amagerskolerne, som I kan spørge, så gør endelig det. H** **vis du ikke selv har tid til at tage kontakt, så** **skriv lokaliteten på lokalesiden, så er der måske nogle andre som har tiden.**

Klik dig ind på lokalesiden her

**God jagt til alle**!